ประกาศคณะกรรมการบริหารกองทุนจัดรูปที่ดินเพื่อพัฒนาพื้นที่เรื่องการกำหนดหลักเกณฑ์ วิธีการและเงื่อนไขในการให้ผู้ดำเนินโครงการจัดรูปที่ดินกู้ยืมเงินพ.ศ.๒๕๕๕ อาศัยอำนาจตามความในมาตรา ๘๑ (๒) ประกอบกับมาตรา ๗๗ (๓) และมาตรา ๗๙(๒) แห่งพระราชบัญญัติจัดรูปที่ดินเพื่อพัฒนาพื้นที่ พ.ศ. ๒๕๔๗อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ และมาตรา ๔๒ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการบริหารกองทุนจัดรูปที่ดินเพื่อพัฒนาพื้นที่โดยความเห็นชอบของคณะกรรมการจัดรูปที่ดินเพื่อพัฒนาพื้นที่จึงออกประกาศไว้ดังต่อไปนี้ข้อ ๑ ในประกาศนี้คณะกรรมการบริหารกองทุน หมายความว่าคณะกรรมการบริหารกองทุนจัดรูปที่ดินเพื่อพัฒนาพื้นที่ประธานกรรมการ หมายความว่าประธานกรรมการบริหารกองทุนจัดรูปที่ดินเพื่อพัฒนาพื้นที่กองทุน หมายความว่ากองทุนจัดรูปที่ดินเพื่อพัฒนาพื้นที่สมาคม หมายความว่าสมาคมจัดรูปที่ดินเพื่อพัฒนาพื้นที่โครงการ หมายความว่าโครงการจัดรูปที่ดินเพื่อพัฒนาพื้นที่เงินให้กู้ยืม หมายความว่าเงินกองทุนจัดรูปที่ดินเพื่อพัฒนาพื้นที่ที่คณะกรรมการบริหารกองทุนมีมติอนุมัติให้ผู้ดำเนินโครงการจัดรูปที่ดินเพื่อพัฒนาพื้นที่ตามมาตรา๓๕ แห่งพระราชบัญญัติจัดรูปที่ดินเพื่อพัฒนาพื้นที่ พ.ศ. ๒๕๔๗กู้ยืมเพื่อใช้ในการดำเนินโครงการจัดรูปที่ดินเพื่อพัฒนาพื้นที่หรืออนุมัติให้องค์กรปกครองส่วนท้องถิ่น รัฐวิสาหกิจหรือหน่วยงานของรัฐกู้ยืมเพื่อใช้ในการจัดสร้างหรือปรับปรุงสาธารณูปโภคหรือสถานที่สาธารณประโยชน์ที่เป็นการรองรับการจัดรูปที่ดินเพื่อพัฒนาพื้นที่ตามมาตรา๗๙ แห่งพระราชบัญญัติจัดรูปที่ดินเพื่อพัฒนาพื้นที่ พ.ศ. ๒๕๔๗พื้นที่เขตส่งเสริมการพัฒนาด้วยการจัดรูปที่ดิน หมายความว่า พื้นที่เขตผังเมืองรวมผังเมืองเฉพาะ ผังพัฒนาพื้นที่เฉพาะและพื้นที่พัฒนาพิเศษอื่น ๆในจังหวัดตามที่คณะกรรมการจัดรูปที่ดินเพื่อพัฒนาพื้นที่เห็นชอบพื้นที่เป้าหมายการจัดรูปที่ดิน หมายความว่า พื้นที่ที่จะดำเนินโครงการจัดรูปที่ดินในพื้นที่เขตส่งเสริมให้พัฒนาด้วยการจัดรูปที่ดินซึ่งเป็นพื้นที่ในเขตชุมชนเมืองที่มีการวางผังเมืองรวม ผังเมืองเฉพาะ ผังพัฒนาพื้นที่เฉพาะและพื้นที่พัฒนาพิเศษอื่น ๆ ที่ต้องการพัฒนาด้วยวิธีจัดรูปที่ดินโดยมีเป้าหมายเพื่อพัฒนาหรือปรับปรุงโครงสร้างพื้นฐานสภาพแวดล้อมและสอดคล้องกับหลักการผังเมืองอัตราดอกเบี้ย MLR (Minimum Lending Rate) หมายความว่าอัตราดอกเบี้ยเงินกู้แบบมีระยะเวลาที่ธนาคารพาณิชย์เรียกเก็บจากลูกค้ารายใหญ่ชั้นดีตามประกาศของธนาคารกรุงไทยจำกัด (มหาชน)ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ประธานกรรมการรักษาการตามประกาศนี้และในกรณีที่มีปัญหาเกี่ยวกับการปฏิบัติให้คณะกรรมการบริหารกองทุนเป็นผู้วินิจฉัยชี้ขาดโดยความเห็นชอบของคณะกรรมการจัดรูปที่ดินเพื่อพัฒนาพื้นที่หากมีหลักเกณฑ์และวิธีปฏิบัติที่ไม่ได้กำหนดไว้ในประกาศนี้ให้ถือปฏิบัติตามกฎ ระเบียบ ข้อบังคับ หรือคำสั่งของทางราชการข้อ ๔ โครงการที่จะให้ผู้ดำเนินโครงการจัดรูปที่ดินกู้ยืมเงินจะต้องเป็นไปตามหลักเกณฑ์และเงื่อนไข ดังต่อไปนี้(๑) เป็นโครงการซึ่งได้ผ่านความเห็นชอบจากคณะกรรมการส่วนจังหวัดหรือเป็นโครงการซึ่งคณะกรรมการส่วนจังหวัดมีความเห็นว่ามีความเหมาะสมในการดำเนินการ(๒)มีแผนการดำเนินการพัฒนาที่ดินหลายแปลงโดยการวางผังจัดรูปที่ดินใหม่ปรับปรุงหรือจัดสร้างโครงสร้างพื้นฐาน และการร่วมรับภาระและกระจายผลตอบแทนอย่างเป็นธรรมโดยความร่วมมือระหว่างเอกชนกับเอกชน หรือเอกชนกับรัฐเพื่อให้เกิดการใช้ประโยชน์ในที่ดินที่เหมาะสมยิ่งขึ้นในด้านการคมนาคม เศรษฐกิจสังคม สิ่งแวดล้อมและชุมชนและเป็นการสอดคล้องกับการผังเมืองมีระยะเวลาดำเนินการที่แน่นอนและสามารถวัดผลการดำเนินงานได้ชัดเจน(๓) มีแผนการใช้คืนเงินกองทุนภายในระยะเวลาและเงื่อนไขที่กำหนดในข้อ๗ และข้อ ๘ข้อ ๕ กรณีผู้ดำเนินโครงการประสงค์ขอกู้ยืมเงินให้เสนอโครงการไปยังคณะกรรมการส่วนจังหวัดเพื่อนำเสนอต่อคณะกรรมการบริหารกองทุนพิจารณาโดยผู้ดำเนินโครงการต้องทำ การวิเคราะห์ความเหมาะสมและความพร้อมของโครงการเสนอมาพร้อมกับการขอกู้ยืมเงินด้วยข้อ ๖ ในการพิจารณาให้กู้ยืมเงินให้คณะกรรมการบริหารกองทุนนำความเห็นเกี่ยวกับความเหมาะสมของโครงการจากคณะกรรมการส่วนจังหวัดมาใช้ประกอบในการพิจารณาอนุมัติให้เงินกู้ยืมข้อ ๗ กรณีสมาคมจะขอกู้ยืมเงินจากกองทุนเพื่อใช้ดำเนินโครงการให้เป็นไปตามหลักเกณฑ์ ดังต่อไปนี้(๑) โครงการในพื้นที่เป้าหมายการจัดรูปที่ดินเพื่อพัฒนาพื้นที่กำหนดอัตราดอกเบี้ยเงินกู้น้อยกว่าอัตราดอกเบี้ย MLR ร้อยละ๓.๕ ต่อปี โดยมีระยะเวลาปลอดการชำระคืนเงินต้นไม่เกินสองปีและระยะเวลาชำระหนี้รวมระยะเวลาปลอดการชำระคืนเงินต้นไม่เกินยี่สิบปี(๒)โครงการนอกพื้นที่เป้าหมายการจัดรูปที่ดินเพื่อพัฒนาพื้นที่แต่อยู่ในเขตส่งเสริมการพัฒนาด้วยการจัดรูปที่ดินกำหนดอัตราดอกเบี้ยเงินกู้น้อยกว่าอัตราดอกเบี้ย MLR ร้อยละ๒ ต่อปี โดยมีระยะเวลาปลอดการชำระคืนเงินต้นไม่เกินสองปีและระยะเวลาชำระหนี้รวมระยะเวลาปลอดการชำระคืนเงินต้นไม่เกินสิบปี(๓) วงเงินให้กู้ยืมไม่เกินร้อยละแปดสิบของวงเงินทั้งโครงการ(๔) ต้องระบุแผนการใช้เงินของโครงการอย่างน้อยต้องมีการใช้เงินกู้ยืมไม่น้อยกว่าร้อยละสามสิบเพื่อการจัดสร้างหรือปรับปรุงสาธารณูปโภคหรือสถานที่สาธารณประโยชน์(๕) หลักทรัพย์ค้ำประกันหนี้ต้องเป็นหลักทรัพย์ที่มีความมั่นคงสูงและมีมูลค่าไม่น้อยกว่าวงเงินกู้ยืม ได้แก่ที่ดินที่ไม่มีภาระผูกพันตามราคาประเมินที่ดินของกรมธนารักษ์พันธบัตรรัฐบาลตั๋วเงินคลัง หรือพันธบัตรธนาคารแห่งประเทศไทยหนังสือค้ำประกันจากธนาคาร หรือหลักทรัพย์อื่นที่คณะกรรมการบริหารกองทุนเห็นสมควรข้อ ๘ กรณีองค์กรปกครองส่วนท้องถิ่นรัฐวิสาหกิจ หรือหน่วยงานของรัฐ จะขอกู้ยืมเงินจากกองทุนเพื่อใช้ดำเนินโครงการให้เป็นไปตามหลักเกณฑ์ ดังต่อไปนี้(๑) องค์กรปกครองส่วนท้องถิ่น การเคหะแห่งชาติและกรมโยธาธิการและผังเมือง กำหนดอัตราดอกเบี้ยเงินกู้น้อยกว่าอัตราดอกเบี้ย MLR ร้อยละ ๓ ต่อปี โดยมีระยะเวลาปลอดการชำระคืนเงินต้นไม่เกินสองปีและระยะเวลาชำระหนี้รวมระยะเวลาปลอดการชำระคืนเงินต้นไม่เกินยี่สิบปี(๒) หน่วยงานของรัฐหรือนิติบุคคลอื่นใดที่รัฐจัดตั้งขึ้นเพื่อการจัดรูปที่ดินเพื่อพัฒนาพื้นที่หรือหน่วยงานของรัฐอื่นใดตามที่กำหนดในกฎกระทรวงกำหนดอัตราดอกเบี้ยเงินกู้น้อยกว่าอัตราดอกเบี้ย MLR ร้อยละ๒ ต่อปี โดยมีระยะเวลาปลอดการชำระคืนเงินต้นไม่เกินสองปี และระยะเวลาชำระหนี้รวมระยะเวลาปลอดการชำระคืนเงินต้นไม่เกินยี่สิบปี(๓) วงเงินให้กู้ยืมไม่เกินร้อยละเจ็ดสิบของวงเงินทั้งโครงการ(๔) ต้องระบุแผนการใช้เงินของโครงการอย่างน้อยต้องมีการใช้เงินกู้ยืมไม่น้อยกว่าร้อยละสามสิบเพื่อการจัดสร้างหรือปรับปรุงสาธารณูปโภคหรือสถานที่สาธารณประโยชน์ข้อ ๙ ถ้าผู้กู้ยืมเงินผิดนัดไม่ชำระหนี้เงินกู้ยืมโดยไม่ได้รับการผ่อนผันเป็นหนังสือจากคณะกรรมการบริหารกองทุนให้คิดอัตราดอกเบี้ยในระหว่างผิดนัดในอัตราร้อยละเจ็ดครึ่งต่อปีของจำนวนเงินที่ผิดนัดหรือที่ไม่ได้รับการผ่อนผันแล้วแต่กรณีประกาศ ณ วันที่ ๑๑ มิถุนายน พ.ศ. ๒๕๕๕พระนาย สุวรรณรัฐปลัดกระทรวงมหาดไทยประธานกรรมการบริหารกองทุนจัดรูปที่ดินเพื่อพัฒนาพื้นที่ปริยานุช/จัดทำ๒๑สิงหาคม ๒๕๕๕ณัฐพร/ตรวจ๒๑สิงหาคม ๒๕๕๕ศิรวัชร์/ปรับปรุง๒สิงหาคม ๒๕๖๐[๑] ราชกิจจานุเบกษาเล่ม ๑๒๙/ตอนพิเศษ ๑๒๖ ง/หน้า ๑๙/๑๗ สิงหาคม ๒๕๕๕